
Θέμα:  «Νέα Ρωσική απαίτηση αναφορικά με εισαγωγές αγροτικών προϊόντων»  

Σχετ.: α) το Φ 2190/1054/13.11.2006 έγγραφο της ελληνικής Πρεσβείας στη                  Μόσχα,

            β) το ΦC-CΔ-7/9474/31-10-2006 έγγραφο της Ομοσπονδιακής Υπηρεσίας Κτηνιατρικής και Φυτοϋγειονομικής Επίβλεψης της Ρωσίας.
Όπως  προκύπτει από το συνημμένο Φ 2190/1054/13.11.2006  έγγραφο της πρεσβείας μας στη Μόσχα, η Ομοσπονδιακή Υπηρεσία Κτηνιατρικής και Φυτοϋγειονομικής Επίβλεψης της Ρωσίας, με το ΦC-CΔ-7/9474/31-10-2006 έγγραφό της, ανεπίσημη μετάφραση του οποίου σας διαβιβάζουμε, γνωστοποιεί ότι:

« εφεξής κατά την εισαγωγή στη Ρωσική Ομοσπονδία προϊόντων φυτικής προέλευσης προς βρώση θα απαιτείται αυτά να συνοδεύονται και από έγγραφο με το οποίο θα παρέχονται πληροφορίες σχετικά με τη χρήση φυτοφαρμάκων κατά την παραγωγή και αποθήκευσή τους (με ένδειξη της ημερομηνίας τελευταίας χρήσης αυτών) και ότι θα απαιτείται η γνωστοποίηση ύπαρξης συστατικών που προκύπτουν από τη χρήση γενετικά τροποποιημένων οργανισμών.» 


Μετά τα παραπάνω είναι απολύτως απαραίτητο να επισημανθεί για μια ακόμα φορά ότι:

 
α) Οι παραγωγοί πρέπει να τηρούν, για κάθε καλλιέργειά τους, ημερολόγιο στο οποίο θα καταγράφουν τα φυτοπροστατευτικά προϊόντα που χρησιμοποιούν σε κάθε αγροτεμάχιο. Στα απαραίτητα στοιχεία θα καταγράφονται το εμπορικό όνομα του σκευάσματος, οι δραστικές ουσίες αυτού και η ημερομηνία κάθε επέμβασης.


β) Οι εξαγωγείς θα πρέπει να συντάσσουν για κάθε φορτίο έντυπο στο οποίο θα περιλαμβάνονται  οι δραστικές ουσίες των φυτοφαρμάκων που χρησιμοποίησαν οι παραγωγοί καθώς και ο χρόνος της τελευταίας εφαρμογής κάθε δραστικής ουσίας. Το έντυπο αυτό θα συνοδεύει απαραίτητα το προς εξαγωγή φορτίο. 


γ) Οι φυτοϋγειονομικοί και ποιοτικοί ελεγκτές δεν θα εκδίδουν τα σχετικά πιστοποιητικά εάν το φορτίο δε συνοδεύεται από το παραπάνω έντυπο του εξαγωγέα.


δ) Οι γεωπόνοι των Διευθύνσεων Αγροτικής Ανάπτυξης θα πρέπει να ελέγχουν τους αγρότες ως προς την ορθή τήρηση του ημερολογίου χρησιμοποίησης των γεωργικών φαρμάκων.


Ευνόητο είναι ότι οι παραγωγοί οφείλουν να χρησιμοποιούν μόνο εγκεκριμένα φυτοπροστατευτικά προϊόντα, τα λιγότερα δυνατά σε αριθμό και στις λιγότερες απαραίτητες εφαρμογές, σύμφωνα με την έγκριση κυκλοφορίας τους και τις οδηγίες που αναγράφονται στην ετικέτα.


Όπως είναι γνωστό, όλα τα φυτοφάρμακα που είναι εγκεκριμένα στη χώρα μας, ανά καλλιέργεια, είναι διαθέσιμα στην ιστοσελίδα του Υπουργείου μας, στο διαδίκτυο.(http://www.minagric.gr/syspest/SYSPEST_CROPS_skeyasma.aspx, http://www.minagric.gr/syspest/syspest_crops.aspx )


Τέλος, σας γνωρίζουμε ότι οι Υπηρεσίες του Υπουργείου θα καταβάλουν κάθε δυνατή προσπάθεια για να σας εφοδιάσουν με τυποποιημένο υλικό και οδηγίες για την ορθή τήρηση των απαιτούμενων από τους παραγωγούς στοιχείων.


Στην Πρεσβεία μας στη Μόσχα, στην οποία κοινοποιείται το παρόν, γνωρίζουμε, ώστε να μεταφερθεί στις αρμόδιες αρχές της Ρωσικής Ομοσπονδίας, ότι στη χώρα μας απαγορεύεται η καλλιέργεια ποικιλιών και υβριδίων φυτών που περιέχουν γενετική τροποποίηση.

Οι εξαγωγές ελληνικών αγροτικών προϊόντων στη Ρωσική Ομοσπονδία, αλλά και στις άλλες χώρες, αποτελεί μια πολύ σοβαρή υπόθεση και επομένως όλοι τίθενται ενώπιον των ευθυνών τους για τη διατήρηση του «ελληνικού κεκτημένου» το οποίο θα πρέπει και να διασφαλίζεται και να διευρύνεται.

Το σύνολο των ελληνικών εξαγωγών αγροτικών προϊόντων πρέπει να διακρίνεται για την υψηλή ποιότητά του και προς την κατεύθυνση αυτή δεν χωρούν ούτε εκπτώσεις, ούτε ολιγωρία, ούτε μειωμένη προσπάθεια.

                                                          Ο Γενικός  Γραμματέας 

                                                                           Καθηγητής Χρήστος Ε. Αυγουλάς

Επισυνάπτονται :  τρία (3) φύλλα 

Π.Δ.

1) ΥΠΕΞ

    - Δ/ντη Γραφείου. ΥΦΥΠΕΞ κ. Ε. Στυλιανίδη
2) ΥΠ. ΑΝΑΠΤΥΞΗΣ

    - Γραφείο Υφυπ. Ανάπτυξης κ. Ι. Παπαθανασίου

3) Πρεσβεία της Ελλάδος στη Μόσχα

4) ΠΑΣΕΓΕΣ

5) ΟΠΕΓΕΠ

6) ΟΓΕΕΚΑ ΔΗΜΗΤΡΑ

7) Ε.Σ.Υ.Φ.

8) Π.Ο.Σ.Ε.Γ.

9) « ΣΥΝΔΕΣΜΟΣ ΕΛΛΗΝΙΚΩΝ ΕΠΙΧΕΙΡΗΣΕΩΝ ΕΞΑΓΩΓΗΣ, ΔΙΑΚΙΝΗΣΗΣ ΦΡΟΥΤΩΝ-ΛΑΧΑΝΙΚΩΝ & ΧΥΜΩΝ»               

e-mail:incofrut@acci.gr

10) Εσωτ. Διανομή: ΥΠΑΑΤ 

    - Γραφείο Υπουργού κ. Ευ. Μπασιάκου

    - Γραφείο Υφυπουργού κ. Αλ. Κοντού

    - Γραφείο Γεν. Γραμματέα κ.  Κ. Σκιαδά

    - Γραφείο Προϊσταμένου Γεν. Δ/νσης Φυτικής Παραγωγής

    - Δ/νση Αγροτικής Πολιτικής και Τεκμηρίωσης (E-mail:ax5u044@minagric.gr)

    - Δ/νση Μεταποίησης –Τυπ/σης και Ποιοτικού Ελέγχου

    - Γεν. Δ/νση Γεωργ. Εφαρμογών και Έρευνας – Δ/νση Γεωργικών Εφαρμογών

Συνημμένο 1

ΕΠΕΙΓΟΝ

ΓΡΑΦΕΙΟ ΟΙΚΟΝΟΜΙΚΩΝ & ΕΜΠΟΡΙΚΩΝ ΥΠΟΘΕΣΕΩΝ








Μόσχα, 13 Νοεμβρίου 2006








Αρ. πρωτ. Φ. 2190/1054





Προς:
Υπουργείο Αγροτ. Ανάπτυξης







 και Τροφίμων







Γρ. Γ.Γ. κ. Αυγουλά





Κοιν.:
ΥΠΕΞ

· Δ.Γ. ΥΦΥΠΕΞ κ. Ε. Στυλιανίδη

· Γρ. Γ.Γ. ΔΟΣ & ΑΣ

· Γρ. Β’ Γεν. Δ/ντού







-    Β2 Δ/νση ΔΟΣ






Υπουργείο Αγροτ. Ανάπτυξης 





και Τροφίμων





                             -   Γρ. Υπουργού κ Μπασιάκου







-   Γρ. Υφυπουργού κ. Κοντού







-   Δ/νση Προστασίας Φυτ. Παραγωγής








Ε.Δ.: Πρεσβεία της Ελλάδος στην Μόσχα

Θέμα: Νέα ρωσσική απαίτηση αναφορικά με εισαγωγές αγροτικών προϊόντων

α) 
Σας διαβιβάζουμε σε πρωτότυπο και από μετάφραση την υπ΄αριθμ. πρωτ. ΦC-CΔ-7/9474/31-10-2006 επιστολή της Ομοσπονδιακής Υπηρεσίας Κτηνιατρικής & Φυτοϋγειονομικής Επίβλεψης (Rosselkhoznadzor), την οποία λάβαμε σήμερα και με την οποία μας γνωστοποιείται ότι εφ’ εξής κατά την εισαγωγή προϊόντων φυτικής προέλευσης προς βρώση θα απαιτείται αυτά να συνοδεύονται και από έγγραφο με το οποίο θα παρέχονται πληροφορίες σχετικά με την χρήση ζιζανιοκτόνων κατά την παραγωγή και αποθήκευσή τους (με ένδειξη της ημερομηνίας τελευταίας χρήσης αυτών). Επίσης, θα απαιτείται η γνωστοποίηση ύπαρξης συστατικών που προκύπτουν από την χρήση γενετικά τροποποιημένων οργανισμών.

Σημειώνεται ότι χωρίς αυτό το συνοδευτικό έγγραφο δεν θα επιτρέπεται η εισαγωγή προϊόντων στην Ρωσσία.

Επισημαίνουμε τα εξής:

- η σχετική διάταξη στην οποία παραπέμπει η ιστοσελίδα που αναφέρεται στο ανωτέρω έγγραφο δεν είναι καινούργια αλλά ισχύει από το 2001. Ωστόσο, έως τώρα ουδέποτε εφαρμόσθηκε. 



- η ρωσσική πλευρά με την υπ’ αριθμ. ΦC-ΕΗ-7/8256/20-9-06 επιστολή, που σας αποστείλαμε με το υπ΄αριθμ . Φ.2190/872 από 25/9/2006 έγγραφό μας, με αφορμή την ανακάλυψη ενός προβληματικού φορτίου μας ανακοίνωσε ότι «κάθε παρτίδα των προϊόντων φυτικής προέλευσης προς εξαγωγή στην Ρωσσική Ομοσπονδία πρέπει να συνοδεύεται από πληροφορίες για  τα υλικά προστασίας φυτών (φυτοφάρμακα), τα οποία χρησιμοποιήθηκαν στην παραγωγή και αποθήκευση με αναγραφή της τελευταίας ημερομηνίας επεξεργασίας των».

- σε συνέχεια της επιστολής αυτής, κατά την επόμενη τακτική συνάντηση των Αγροτικών Συμβούλων των κ-μ ΕΕ στην Μόσχα, τους ενημερώσαμε για την εξέλιξη αυτή και διαπιστώσαμε ότι κανείς δεν την γνώριζε.

- δεν είναι σαφές εάν πραγματικά η εφαρμογή του μέτρου είναι άμεση. Σε μία τέτοια περίπτωση, θα πρέπει τις επόμενες ημέρες να αρχίσουν να παρατηρούνται μεγάλες ελλείψεις στην αγορά, αφού μεγάλο ποσοστό των οπωρολαχανικών είναι εισαγόμενα.

- η ίδια επιστολή έχει επιδοθεί σε πολλές χώρες, άρα δεν πρόκειται για περίπτωση διακριτικής μεταχείρισης εις βάρος της χώρας μας ή ομάδος χωρών.

- ωστόσο, πρόκειται πιθανότατα για διακριτική μεταχείριση εις βάρος των εισαγομένων προϊόντων, καθώς τα εγχωρίως παραγόμενα δεν φαίνεται να χρειάζεται να πληρούν την ίδια απαίτηση.


β) 
επίσης, σας αποστέλλουμε ανεπίσημη μετάφραση τμήματος της ρωσσικής νομοθεσίας που αφορά το μέγιστο επιτρεπόμενο επίπεδο δραστικών ουσιών στα τρόφιμα, κ.λ.π. Το τμήμα αυτό της νομοθεσίας, το οποίο βρήκαμε με δική μας πρωτοβουλία, βρίσκεται στην ιστοσελίδα http://www.businesspravo.ru/Docum/DocumShow_DocumID_83191.html .


Έχουμε απομονώσει τα σημεία εκείνα που αφορούν την εισαγωγή φρούτων και λαχανικών. Ωστόσο, επισημαίνουμε ξανά ότι η μετάφραση είναι ανεπίσημη και λόγω της μεγάλης έκτασής του κειμένου (58 σελίδες) ενδέχεται να έχει διαφύγει κάποιο χρήσιμο σημείο.


Εκτιμούμε ότι η σημερινή εξέλιξη καθιστά ακόμη πιο αναγκαία την ανταλλαγή τεχνικών επιτροπών Ελλάδος – Ρωσσίας ώστε να αποσαφηνισθεί το νομικό πλαίσιο των εισαγωγών προϊόντων φυτικής προέλευσης προς βρώση το οποίο παραμένει νεφελώδες.

Επίσης, από αλλεπάλληλες επαφές μας με ελληνικές παραγωγικές και εμπορικές εταιρείες και συνεταιρισμούς προκύπτει ότι δεν είναι ενημερωμένες για τις ρωσσικές απαιτήσεις σε ό,τι αφορά τις δραστικές ουσίες και επομένως δεν λαμβάνονται μέτρα προσαρμογής των καλλιεργειών. Κατά συνέπεια, λογικά θα πρέπει να αναμένουμε επανάληψη των κρουσμάτων  αυξημένων υπολειμμάτων δραστικών ουσιών, σύμφωνα με την ρωσσική νομοθεσία, και το 2007.







         
  Ο Προϊστάμενος

Διονύσης Πρωτοπαπάς


Σύμβουλος Ο.Ε.Υ. Β’

Συνημμένο 2 

 Μετάφραση από τη ρωσική γλώσσα 

Ομοσπονδιακή Υπηρεσία 

Κτηνιατρικής και Φυτοϋγειονομικής Επίβλεψης

Μόσχα, 31 Οκτωβρίου 2006

Αρ. ФС-СД-7/9474

Προς:  Πρέσβη της Ελληνικής Δημοκρατίας στη Ρωσική Ομοσπονδία,

            κ. Ηλία Κλη 


Αξιότιμε κύριε  Πρέσβη,

Θεωρώ απαραίτητο να σας παρακαλέσω να πληροφορήσετε τις αρμόδιες αρχές του κράτους σας ότι, σύμφωνα με τη νομοθεσία της Ρωσικής Ομοσπονδίας στον τομέα της προστασίας των τροφίμων, για τη διασφάλιση της χρήσης ζιζανιοκτόνων και αγροχημικών στα εισαγόμενα προϊόντα φυτικής προέλευσης προς βρώση στη Ρωσική Ομοσπονδία, απαιτείται απαραίτητα η παροχή πληροφοριών σχετικά με τη χρήση ζιζανιοκτόνων κατά την παραγωγή και αποθήκευσή τους (με ένδειξη της ημερομηνίας τελευταίας χρήσης αυτών), καθώς και σχετικά με την ύπαρξη στα προϊόντα συστατικών τα οποία προκύπτουν από την χρήση γενετικά τροποποιημένων οργανισμών.

Σε περίπτωση μη ύπαρξης των ανωτέρω πληροφοριών στα συνοδευτικά έγγραφα, η εισαγωγή, χρήση και διακίνηση τέτοιων προϊόντων στο έδαφος της Ρωσικής Ομοσπονδίας δεν επιτρέπεται.

Οι πληροφορίες για τις προληπτικές απαιτήσεις βρίσκονται στους Υγειονομικούς και Επιδημιολογικούς Κανονισμούς και Νόρμες «Υγειονομικές Απαιτήσεις για την Ασφάλεια της Διατροφικής Αξίας των Εδώδιμων Προϊόντων» (Α.Α,  2.14,  2.15,  2.18,  3.12, SanPina 2.3.2.1078-01), οι οποίοι βρίσκονται στην ιστοσελίδα νομικής υποστήριξης της επιχειρηματικής δραστηριότητας:

http://www.businesspravo.ru/Docum/DocumShow_DocumID_21522.html 

Σε περίπτωση μη τήρησης των ανωτέρω απαιτήσεων, με μεγάλη μας θλίψη, θα αναγκαστούμε να εξετάσουμε το θέμα της εισόδου των αντίστοιχων προϊόντων από την Ελληνική Δημοκρατία στην αγορά μας.                  

Με την ευκαιρία, κύριε Πρέσβη, παρακαλώ να δεχθείτε την διαβεβαίωση της εκ βαθέων εκτίμησής μας προς Εσάς. 

Ο Επικεφαλής                                                                                  S.A. Dankvert 

_992339853

